**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh zákona, ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov. |
| **Predkladateľ (a spolupredkladateľ)** |
| Úrad vlády Slovenskej republiky (ďalej len „Úrad vlády SR“) |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[ ]  Transpozícia práva EÚ |
| *V prípade transpozície uveďte zoznam transponovaných predpisov:**N/A* |
| **Termín začiatku a ukončenia PPK** | 15.02.2023-23.02.2023 |
| **Predpokladaný termín predloženia na pripomienkové konanie** | marec 2023 |
| **Predpokladaný termín začiatku a ukončenia ZP\*\***  |  |
| **Predpokladaný termín predloženia na rokovanie vlády SR\*** | apríl 2023 |
|  |
| 1. **Definovanie problému**
 |
| Návrh zákona, ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov (ďalej len „zákon o štátnej službe“) obsahuje úpravy súvisiace so spustením dobudovaného Centrálneho informačného systému štátnej služby (ďalej len „CISŠS“).Zákonom o štátnej službe bol zriadený CISŠS, ktorý je informačným systémom verejnej správy v správe Úradu vlády SR a v súčasnosti má spustené a v rôznom rozsahu využívané tri registre na ústrednom portáli verejnej správy, a to register výberových konaní, register úspešných absolventov a register nadbytočných štátnych zamestnancov. Predkladanou novelou zákona o štátnej službe s účinnosťou od 1. júla 2023 bude spustená plná verzia CISŠS (sedem modulov a päť registrov), v zákone sa aktualizuje a zohľadní súvisiaca terminológia, označovanie dotknutých inštitútov a existencia nových služieb a funkcionalít (príp. zmena tých existujúcich). |
| 1. **Ciele a výsledný stav**
 |
| Účelom spustenia komplexného riešenia CISŠS je umožniť služobným úradom spracúvať automatizovaným spôsobom údaje, ktoré sú nevyhnutné na riadny a efektívny výkon štátnej služby podľa zákona o štátnej službe a v prípade Úradu vlády SR aj na zabezpečenie plnenia jeho kompetencií ako ústredného orgánu štátnej správy pre štátnozamestnanecké vzťahy a právne vzťahy pri výkone práce vo verejnom záujme (napr. pri tvorbe a implementácii rôznych politík). V dobudovanom CISŠS budú dostupné nové služby a funkcionality na verejnom portáli CISŠS pre občana, štátneho zamestnanca, bývalého štátneho zamestnanca a absolventa (napr. publikované vyhlásené výberové konania a verejné výstupy, možnosť registrácie a vytvorenia osobného profilu a možnosť elektronicky podávať rôzne typy žiadostí) a na internom portáli dostupné moduly a registre pre Úrad vlády SR a služobné úrady (v súčasnosti ich je 229). Spustením plnej funkčnosti CISŠS bude vytvorený analyticko-manažérsky nástroj pre Úrad vlády SR (sekciu štátnej služby a verejnej služby ako centrálneho orgánu riadenia ľudských zdrojov) na posilnenie centralizácie a na rozvoj a strategické plánovanie a riadenie ľudských zdrojov v štátnej službe. |
| 1. **Dotknuté subjekty**
 |
| Generálna prokuratúra Slovenskej republikyMinisterstvo vnútra Slovenskej republikyV pôsobnosti zákona o štátnej službe: štátni zamestnanci, občania (uchádzači o štátnu službu, absolventi, bývalí štátni zamestnanci) a služobné úrady. |
| 1. **Alternatívne riešenia**
 |
| Nie sú alternatívne riešenia.Tzv. nulový variant: V prípade nevykonania úprav podľa predloženého návrhu zákona by nedošlo k možnosti využívať dobudované komplexné riešenie CISŠS dotknutými subjektami v pôsobnosti zákona o štátnej službe. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [x]  **Áno** | [ ]  **Nie** |
| I. Predpokladá sa zmena:* Vyhlášky Úradu vlády SR č. 127/2017 Z. z., ktorou sa ustanovujú podrobnosti o výberových konaniach v znení vyhlášky č. 507/2019 Z. z.

II. Predpokladá sa prijatie:* Vyhlášky Úradu vlády SR, ktorou sa ustanovia podrobnosti o CISŠS. Predmetom úpravy budú najmä podrobnosti o obsahu CISŠS, rozsahu údajov poskytovaných do CISŠS a z CISŠS, používateľskom účte a o osobnom profile, postavení subjektov s prístupom do CISŠS na účely spracúvania osobných údajov a o zodpovednosti spoločných prevádzkovateľov CISŠS. Vyhláškou sa zruší vyhláška Úradu vlády SR č. 128/2017 Z. z., ktorou sa ustanovujú podrobnosti o rozsahu údajov poskytovaných do registra výberových konaní, do registra úspešných absolventov a do registra nadbytočných štátnych zamestnancov v znení vyhlášky č. 506/2019 Z. z.
* Vyhlášky Úradu vlády SR, ktorou sa ustanovia podrobnosti o systemizácii štátnozamestnaneckých miest. Predmetom úpravy budú podrobnosti o obsahu systemizácie, opise štátnozamestnaneckého miesta, o štátnozamestnaneckom mieste vhodnom pre absolventa a o minimálnom počte štátnozamestnaneckých miest. Vyhláškou sa zruší vyhláška Úradu vlády SR č. 505/2019 Z. z., ktorou sa ustanovujú podrobnosti o systemizácii štátnozamestnaneckých miest, o štátnozamestnaneckom mieste vhodnom pre absolventa, o minimálnom počte štátnozamestnaneckých miest a oznamovacej povinnosti služobného úradu.
 |
| 1. **Transpozícia práva EÚ**
 |
|

|  |
| --- |
| *Uveďte, či v predkladanom návrhu právneho predpisu dochádza ku goldplatingu podľa tabuľky zhody.*  |
| [ ]  **Áno** [x]  **Nie** |
|  |

 |
|  |
| 1. **Preskúmanie účelnosti**
 |
| Účelnosť prijatia navrhovanej úpravy sa preskúma najneskôr do dvoch rokov od nadobudnutia jej účinnosti a v prípade potreby v tejto periodicite aj naďalej.Preskúmanie účelnosti sa bude realizovať na základe poznatkov získaných od služobných úradov tak, aby sa overil účel prijatia navrhovanej právnej úpravy, t. j. či CISŠS plní úlohy, na účely ktorých bol vybudovaný. |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.\*\*\* posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte. |
| 1. **Vybrané vplyvy materiálu**
 |
| **Vplyvy na rozpočet verejnej správy** |[ ]  **Pozitívne** |[ ]  **Žiadne** |[x]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[ ]  Áno |[ ]  Nie |[x]  Čiastočne |
| **v tom vplyvy na rozpočty obcí a vyšších územných celkov** |[ ]  **Pozitívne** |[x]  **Žiadne** |[ ]  **Negatívne** |
| z toho rozpočtovo zabezpečené vplyvy,v prípade identifikovaného negatívneho vplyvu |[ ]  Áno |[ ]  Nie |[ ]  Čiastočne |
| Vplyv na dlhodobú udržateľnosť verejných financií v prípade vybraných opatrení \*\*\* |[ ]  Áno |  |  |[ ]  Nie |
| **Vplyvy na podnikateľské prostredie** |[ ]  **Pozitívne** |[x]  **Žiadne** |[ ]  **Negatívne** |
|  z toho vplyvy na MSP |[ ]  Pozitívne |[x]  Žiadne |[ ]  Negatívne |
|  Mechanizmus znižovania byrokracie  a nákladov sa uplatňuje: |[ ]  Áno |  |  |[x]  Nie |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu spoločnosti** |[x]  **Pozitívne** |[ ]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[x]  **Pozitívne** |[ ]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[ ]  **Žiadne** |[x]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo a rodinu** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
| *Doplňujúce informácie k analýze vplyvov na informatizáciu spoločnosti a k analýze vplyvov na rozpočet verejnej správy:* *Proces informatizácie je zabezpečený dobudovaním CISŠS na základe národného projektu financovaného z finančných prostriedkov EÚ prostredníctvom Operačného programu Integrovaná infraštruktúra Prioritná os 7; kód MetaIS: isvs\_6140, kód ITMS: 311071P364. Projekt pre Úrad vlády SR realizuje Národná agentúra pre sieťové a elektronické služby (NASES). CISŠS bol ako nadrezortný informačný systém zriadený zákonom o štátnej službe s účinnosťou od 1. júna 2017 a jeho správcom je Úrad vlády SR. Prvotne bol vytvorený CISŠS ako základný Register výberových konaní (RVK) a počítalo sa s jeho postupným rozšírením. Na základe vyššie uvedeného projektu dôjde k aktualizácii existujúcich funkcionalít a služieb CISŠS a k zriadeniu nových funkcionalít a služieb CISŠS vrátane nových modulov a registrov. V analýze vplyvov na informatizáciu spoločnosti sa preto zohľadnila skutočnosť, že samotné vybudovanie systému je financované zo štrukturálnych fondov EÚ.* *V prípade projektov financovaných z finančných prostriedkov EÚ sa deklaruje schopnosť zabezpečiť udržateľnosť projektu min. na 5 rokov z vlastných finančných zdrojov. Počítalo sa teda s tým, že bude potrebné po dobudovaní systému zabezpečiť finančné prostriedky zo štátneho rozpočtu na pokrytie výdavkov spojených so správou, administráciou a prevádzkou systému. Z uvedeného dôvodu sa v analýze vplyvov na rozpočet verejnej správy vyčíslil odhadovaný počet a náklady na zamestnancov - nové pozície na Úrade vlády SR, ktoré majú vykonávať administráciu a správu nových modulov a registrov a časť úloh v rámci prevádzky systému (v časti aj vo vzťahu k iným služobným úradom). Časť úloh a aktivít v rámci prevádzky bude zastrešovať NASES prostredníctvom zmluvného dodávateľa CISŠS. Analýza vplyvov na rozpočet verejnej správy zohľadňuje náklady na personálne posilnenie kapacít Úradu vlády SR, náklady na zabezpečenie vybavenia pre daný personál (napr. nákup nábytku, kancelárskych potrieb, výpočtovej techniky a pod.) a obsahuje aj informáciu o odhadovaných nákladoch v prípade potreby úpravy CISŠS v dôsledku zmien súvisiacej legislatívy (v týchto prípadoch ide o výdavky, ktoré nie sú aktuálne rozpočtovo kryté). Zároveň sa v analýze vplyvov na rozpočet verejnej správy uviedla aj informácia o vyčíslených nákladoch, ktoré vzniknú NASES ako príspevkovej organizácii MIRRI SR v súvislosti s prevádzkou systému zabezpečovanou prostredníctvom zmluvného dodávateľa (v tomto prípade ide o výdavky, ktoré má NASES pokryté vo vlastnom rozpočte).* *Predkladaný návrh zákona má marginálny vplyv (pozitívny) na:** *sociálnu oblasť – vytvorenie 11 miest na Úrade vlády SR za účelom správy, administrácie a prevádzky CISŠS a*
* *životné prostredie – elektronizácia vybraných úkonov prostredníctvom CISŠS prispeje k zníženiu nákladov, napríklad na kancelárske potreby ako toner, papier a k menšej spotrebe pohonných látok určených na prepravu.*
 |
| 1. **Kontakt na spracovateľa**
 |
| martina.mrazikova@vlada.gov.sk |
| 1. **Zdroje**
 |
| V prípade vlastného materiálu vychádzal predkladateľ z navrhovaného riešenia CISŠS na základe schváleného projektu „Centrálny informačný systém štátnej služby“ (Kód MetaIS: isvs\_6140)- bližšie informácie k projektu nájdete tu: <https://metais.vicepremier.gov.sk/detail/ISVS/c7042564-1c92-4c76-a5d7-f719de8804e3/cimaster?tab=basicForm>, V prípade analýzy vplyvov na informatizáciu spoločnosti a analýzy vplyvov na služby verejnej správy pre občana vychádzal predkladateľ primárne z navrhovaného riešenia CISŠS (jeho funkcionalít a služieb) podľa schváleného projektu, ktoré sa premietli do predkladaného materiálu. V prípade analýzy vplyvov na rozpočet verejnej správy vychádzal predkladateľ z navrhovaného riešenia CISŠS (jeho funkcionalít a služieb) podľa schváleného projektu. Nakoľko bude potrebné spravovať, administrovať a prevádzkovať systém aj zo strany Úradu vlády SR, je na tento účel potrebné posilniť personálne kapacity na Úrade vlády SR. Predkladateľ v tejto súvislosti navrhol skladbu a odmeňovanie budúcich zamestnancov na základe porovnania odmeňovania obdobných pracovných pozícií na trhu práce. V prípade doložky vybraných vplyvov predkladateľ zohľadnil všetky vyššie spomínané zdroje.  |
| 1. **Stanovisko Komisie na posudzovanie vybraných vplyvov z PPK č. 025/2023**

(v prípade, ak sa uskutočnilo v zmysle bodu 8.1 Jednotnej metodiky) |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s návrhom na dopracovanie** | [x]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:****K doložke vybraných vplyvov**I. V doložke vybraných vplyvov žiada Komisia v časti 8. Preskúmanie účelnosti doplniť presnejšie časové vymedzenie overenia plnenia cieľov predkladaného materiálu. Je potrebné tu uviesť kedy a ako často bude overené plnenie účelnosti materiálu. Stanovenie preskúmania účelnosti „priebežne“ považuje Komisia za nejasné a nedostatočné.Vyhodnotenie predkladateľa:Pripomienka bola akceptovaná a zapracovaná v Doložke vybraných vplyvov v časti 8. Preskúmanie účelnosti.**K vplyvom na rozpočet verejnej správy**V analýze vplyvov na rozpočet v bode 2.1.1. Financovanie návrhu predkladateľ uvádza, že „Výdavky nekryté v rozpočte si bude kapitola ÚV SR uplatňovať formou žiadosti o rozpočtové opatrenie.“. Takýto návrh na riešenie zvýšených výdavkov nie je možné považovať za relevantný. S materiálom zakladajúcim nekrytý negatívny vplyv na rozpočet verejnej správy Komisia nesúhlasí. V rozpočte kapitoly Všeobecná pokladničná správa nie sú na uvedený účel alokované prostriedky. Zároveň Komisia uvádza, že predkladaný materiál je v rozpore s úlohou C.10. uznesenia vlády č. 636/2022 „nepredkladať návrhy legislatívnych predpisov a iných materiálov, ktoré zakladajú nároky na zvýšenie počtu zamestnancov a zvýšenie výdavkov alebo úbytok príjmov schválených v štátnom rozpočte na rok 2023 s rozpočtovými dôsledkami na štátny rozpočet alebo na iné rozpočty tvoriace rozpočet verejnej správy“. Komisia žiada, aby všetky negatívne vplyvy na rozpočet verejnej správy vyplývajúce z návrhu zákona (vrátane ukazovateľov zamestnanosti) boli zabezpečené v rámci limitov výdavkov a limitov počtu zamestnancov dotknutých subjektov verejnej správy na príslušný rozpočtový rok bez dodatočných požiadaviek na rozpočet verejnej správy.V nadväznosti na uvedené je potrebné upraviť doložku vybraných vplyvov a analýzu vplyvov na rozpočet tak, aby z nich nevyplýval rozpočtovo nekrytý vplyv. Zároveň v súvislosti s niektorými navrhovanými ustanoveniami (napr. bod 120. - § 108, ktorý navrhuje za služobný preukaz považovať aj elektronický služobný preukaz) je možné predpokladať zvýšené výdavky služobných úradov. V nadväznosti na uvedené žiada Komisia v analýze vplyvov na rozpočet jednoznačne uviesť, že aj prípadné ďalšie výdavky súvisiace s realizáciou návrhu zákona budú zabezpečené v rámci schválených limitov rozpočtu jednotlivých kapitol štátneho rozpočtu na príslušné rozpočtové obdobie. Vyhodnotenie predkladateľa:Tak ako je uvedené v časti 10. Poznámky tejto doložky, v prípade projektov financovaných z finančných prostriedkov EÚ sa deklaruje schopnosť zabezpečiť udržateľnosť projektu min. na 5 rokov z vlastných finančných zdrojov. Počítalo sa teda s tým, že bude potrebné po dobudovaní systému zabezpečiť finančné prostriedky zo štátneho rozpočtu na pokrytie výdavkov spojených so správou, administráciou a prevádzkou systému. Z daného dôvodu sa v analýze vplyvov na rozpočet verejnej správy vyčíslil odhadovaný počet a náklady na zamestnancov - nové pozície na Úrade vlády SR, ktoré majú vykonávať administráciu a správu nových modulov a registrov a časť úloh v rámci prevádzky systému (v časti aj vo vzťahu k iným služobným úradom). Analýza vplyvov na rozpočet verejnej správy zohľadňuje náklady na personálne posilnenie kapacít Úradu vlády SR, náklady na zabezpečenie vybavenia pre daný personál (napr. nákup nábytku, kancelárskych potrieb, výpočtovej techniky a pod.) a obsahuje aj informáciu o odhadovaných nákladoch v prípade potreby úpravy CISŠS v dôsledku zmien súvisiacej legislatívy (v týchto prípadoch ide o výdavky, ktoré nie sú aktuálne rozpočtovo kryté). Napriek dôvodom uvedeným v stanovisku komisie, tieto legitímne nároky vyplývajúce z potreby zabezpečenia fungovania CISŠS nie je možné zabezpečiť v rámci limitu výdavkov a limitu počtu zamestnancov predkladateľa na príslušný rozpočtový rok bez dodatočných požiadaviek na rozpočet verejnej správy. Upozorňujme, že bez požadovaného personálneho zabezpečenia nebude môcť byť realizovaná správa, administrácia a prevádzka daného informačného systému. Vytvorenie a úspešná prevádzka CISŠS je požiadavkou vyplývajúcou zo Stratégie riadenia ľudských zdrojov v štátnej službe na roky 2015-2020, naplnenie ktorej má prispieť k budovaniu modernej štátnej služby. Vzhľadom na to, že prekladateľ nemá na personálne zabezpečenie prevádzky informačného systému v rozpočte zabezpečené zdroje, bude si ich musieť nárokovať prostredníctvom rozpočtového opatrenia (rok 2023) resp. v návrhu rozpočtu na ďalšie roky (2023,2024).V súvislosti s možnými zvýšenými výdavkami služobných úradov na elektronické služobné preukazy uvádzame, že ide o fakultatívny nástroj, ktorý môžu a nemusia služobné úrady využiť. V prípade jeho využitia budú prípadné s tým súvisiace náklady uhrádzané z vlastných zdrojov (v rámci schváleného limitu výdavkov príslušnej rozpočtovej kapitoly).**K vplyvom na služby verejnej správy pre občana**Komisia nesúhlasí s vyznačením pozitívneho vplyvu na procesy služieb vo verejnej správe, nakoľko z predloženého návrhu vyplývajú pre subjekty verejnej správy nové povinnosti (špecifikované predkladateľom v bode 7.3.2. Analýzy vplyvov na služby verejnej správy pre občana), ktoré predpokladajú negatívny vplyv na ich procesy. V príslušnej analýze v bode 7.3.2 neboli predkladateľom identifikované zanikajúce povinnosti pre subjekty verejnej správy, ktoré by boli základom pre pozitívny dopad na procesy služieb vo verejnej správe. V zmysle tejto skutočnosti navrhuje Komisia predkladateľovi v doložke vybraných vplyvov vyznačiť vplyv negatívny na procesy služieb vo verejnej správe.Vyhodnotenie predkladateľa:Pripomienka bola akceptovaná a negatívny vplyv na procesy služieb verejnej správy bol vyznačený v Doložke vybraných vplyvov. |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky)
 |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s  návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:** |